समारोह में बच्चों की प्रस्तुति ने मोहा सबका मन
राधाकृष्णमिशन स्कूल झरीटांड इंदरवा का पहला वार्षिकोत्सव रविवार को रंगारंग कार्यक्रमों के बीच मनाया गया। कार्यक्रम का उद्घाटन जेजे कॉलेज बीएड संभाग के विभागाध्यक्ष डॉ. धनंजय धीरज, विद्यालय निदेशक देवेंद्र कुमार, प्राइवेट निजी स्कूल एंड चिल्ड्रेन वेलफेयर एसोसिएशन के संस्थापक अध्यक्ष अनिल कुमार के अलावा संजीव कुमार, नीतेश कुमार, सुनील सिन्हा ने संयुक्त रूप से किया।
मौके पर मुख्य अतिथि के रूप में शिक्षा मंत्री डॉ. नीरा यादव मौजूद थे। मुख्य अतिथि यादव ने कहा कि शिक्षण के वर्तमान परिदृश्य में गुरु-शिष्य भाव को जागृत रखने की आवश्यकता है। वहीं निदेशक देवेंद्र कुमार ने कहा कि यह विद्यालय बच्चों के सर्वांगीण विकास के लिए कटिबद्ध है। कार्यक्रम की शुरुआत छात्र-छात्राओं ने स्वागत गान से किया। मौके पर विनय, आकाश, अविनाश, प्रीति, काजल, आयूष, सागर, विकास, पूनम, दिव्या, बुलबुल, जीनत, स्वीटी, संजू आदि ने एक से बढ़कर एक नृत्य प्रस्तुत कर लोगों को मंत्र मुग्ध कर दिया। वहीं खुशबू, रानी, अमिशा, प्रियंका, अंजलि, प्रिया, ज्योति, रोहित, रामदेव, पवन, शिवशंकर, चंदन ने नृत्य देशभक्ति गीत प्रस्तुत कर कार्यक्रम में समा बांध दिया। मौके पर शिक्षक-शिक्षिकाओं के अलावा काफी संख्या में छात्र-छात्राएं अभिभावक मौजूद थे।
सांस्कृतिक कार्यक्रम प्रस्तुत करते बच्चे।
hin_Deva hin_Deva hin_Deva hin_Deva